Feeskos - Jaco Kruger
LEES: SPREUKE 9:1-18
1. Die wêreld van oorleef
In 1987 is daar 'n Deense film gemaak wat in Engels die titel gehad het Babette's Feast. Dit gaan oor 'n Franse vrou, Babette, wat uit Frankryk moes vlug en toe 'n heenkome op die Deense platteland gekry het. In 'n klein dorpie aan die kus begin sy werk as die huishoudster vir twee bejaarde oujongnooi susters. Die susters is lidmate van 'n klein gemeentetjie. Maar oor jare het die gemeente verstok geraak en verstrengel in allerhande bagasie. Hierdie een is kwaad vir daardie een omdat hulle ouers al 'n vete gehad het. Hierdie man en vrou is al veertig jaar getroud, maar hulle kan mekaar nie vat nie. Die twee susters self het beide liefdesteleurstellings gehad in hulle jeug, en leef met die verwyt van wat kón gewees het. En die erediens van die gemeente bestaan uit die sing van 'n paar stokou melodieë en die nadink oor die nalatenskap van die stigter van die gemeente wat nou al baie jare gelede dood is.
Padkos - Jaco Kruger
LEES: 1 KONINGS 19:1-8
1. 'n Doodloopstraat in die woestyn
Om te lewe is in baie opsigte om deur die woestyn te reis. En die pad deur die woestyn is nie altyd maklik nie. Die pad deur die woestyn is, om die waarheid te sê, nogal heel dikwels 'n stryd.
Aan die begin van Elia se pad, soos wat ons dit hier lees, is die dinge dalk heel wit en swart vir hom. Dis duidelik wie sy vyande is – die Baälprofete en daardie koningin Isebel, wat God se mense wil wegtrek na afgode toe. En dis ook duidelik dat God hierdie afgodsdiens wil uitwis: vuur uit die hemel verteer Elia se offer daar op Karmelberg, terwyl die Baälprofete verneder word. Uiteindelik word 'n klomp van hulle ook doodgemaak. Maar dan, skielik, is Elia se eie lewe in gevaar en hy moet vlug. En op 'n stadium bevind hy hom alleen 'n dag se reis ver die woestyn in.
SABBATSBROOD - Jaco Kruger
Die pad na vryheid toe gaan deur die woestyn. Die pad na vryheid toe is nie maklik nie. Die pad na vryheid toe is in baie opsigte 'n stryd.
Dit is sê maar ses weke na daardie groot gebeure van die bevryding uit Egipte. God se mense is nie meer slawe nie! God self het vir hulle 'n pad deur die Rooi See gemaak. Die koning van Egipte, wat hulle gevange wou hou het saam met sy leer verdrink. God se mense is vry, en hulle is op pad na die land wat die Here al so lank terug aan Abraham en Isak en Jakob belowe het... En nou is dit ses weke verder op hierdie reis na vryheid toe deur die woestyn. Stadig maar seker begin die werklikhede van die reis op pad na die beloofde land inskop. Al die dag tot dag dinge van om aan die trek te wees deur die woestyn, kinders te versorg, trekdiere te laat rus, kampplek te kry... En nou ook, na ses weke, begin die kosvoorraad wat hulle kon saambring uit Egipte opraak. "Waar gaan ons kos kry? Waar gaan ons kos kry?" Skielik is die mense se aandag nie meer by die land van vryheid waarheen hulle op pad is nie, maar sommer hier naby rondom hulle. "Waar gaan ons kos kry?"